kardosdrur/scandi-wiki huggingface dataset:
Christian Wilhelm Magius

Christian Wilhelm (von) Magius (født 28. marts 1788 i Lübeck, død 24. april 1848 i Slesvig) var en dansk officer, der ved sin død havde rang af oberstløjtnant.

Militærkarriere 
Magius' far døde, da Christian Wilhelm var ti år gammel, og han kom i pleje hos sin morbror i Heide. Her blev han som stor dreng frikorporal ved Sjællandske Jægerkorps, hvilket lagde grunden til hans militærkarriere. I 1805 kom han på militærinstitut i København, og under Københavns belejring (1807) kæmpede han som fænrik. I 1808 kom han som løjtnant tilbage til sit gamle regiment, hvor han forblev indtil omorganiseringen i 1842, hvor han – nu med rang af major – kom til 1. jægerkorps. Kong Frederik 6. havde tillid til Magius og var meget interesseret i dennes mening om forandringer i hærens udrustning. I 1845 blev Magius udnævnt til oberstløjtnant og gjort til kommandør over 3. jægerkorps.

Som  kommandør deltog han i 1848 i de første krigshandlinger med sit korps, og han anførte fortroppen, først i slaget ved Bov og derefter i slaget ved Slesvig. Ved dette slag blev han ramt i hovedet af en kugle og afgik ved døden dagen derpå. Major Christian Holm overtog kommandoen efter ham.

Familie 
Christian Wilhelm Magius blev i 1814 gift med Anna Elisabeth Lind, med hvem han fik fire børn, heriblandt Jens Erik Albert Magius, der var hans adjudant under krigshandlingerne i 1848 og endte sin militærkarriere som oberst.

Kilde / ekstern henvisning 
 

Officerer fra Danmark
Personer i Treårskrigen
Artikler fra 1. udgave af Dansk biografisk leksikon
Michael Larsen (fodboldspiller, født 1969)

Michael Larsen (født 16. oktober 1969) er en dansk tidligere fodboldspiller, der spillede som midtbane.

Han spillede to kampe for Danmarks fodboldlandshold i 1993 og repræsenterede Danmark ved sommer-OL 1992. Han spillede hele sin karriere i Silkeborg IF og var med til at vinde Superligaen 1993-94 og DBUs Landspokalturnering for herrer 2000-01.

Karriere 
Han skiftede i 1992 fra B1913 til Silkeborg IF. Han fik sin debut for Silkeborg den 22. marts 1992 i en 1-1-kamp mod Brøndby IF.

Han var igennem karrieren hårdt plaget af skader, og en hofteskade tvang ham i februar 2003 til at stoppe karrieren.

Anden virke 
Han var deltidsansat som fysioterapeut i Silkeborg IF under sin uddannelse. Efter endt uddannelse og et ophold i Randers FC blev han igen ansat i Silkeborg IF.

Referencer

Eksterne henvisninger 
 
 Michael Larsen på DanskFodbold.com

Fodboldspillere fra Danmark
Fodboldspillere fra Boldklubben 1913
Fodboldspillere fra Silkeborg IF
Ulrich Vinzents

Ulrich Vig Vinzents (født 4. november 1976) er en dansk fodboldspiller, der spiller som forsvar for FC Græsrødderne.

Karriere 
Han skiftede i 2016 til FC Græsrødderne.

Titler

Klub 
Malmö FF
Fotbollsallsvenskan: 2010

Referencer

Eksterne henvisninger 
 

Fodboldspillere fra Danmark
Fodboldspillere fra Lyngby Boldklub
Fodboldspillere fra Køge Boldklub
Fodboldspillere fra FC Nordsjælland
Fodboldspillere fra Odense Boldklub
Fodboldspillere fra Malmö FF
Fodboldspillere fra Ringsted IF
Fodboldspillere fra FC Græsrødderne
Karl David Ilgen

Karl David Ilgen (født 26. februar 1763 i Sehna ved Eckartsberga, død 17. september 1834 i Berlin) var en  tysk skolemand.

Ilgen blev 1794 professor i orientalske sprog ved universitetet i Jena og 1799 professor i teologi sammesteds, hvorefter han 1802–1831 var rektor ved landsskolen i Pforta. Han gjorde sig bemærket som filolog ved udgivelsen af Hymni homericicum reliquis carminibus minoribus Homero tributi solitis et Batrachomyomachia (1796), Scholia, hoc est carmina convivalia græcorum (1798) og Animadversiones philologicæ et criticæ in carmen virgilianum, quod Copa inscribitur (1821). Som teologisk forfatter vakte han i sin tid opsigt gennem de frimodige forskninger han framlagte i sine arbejder De Jobi antiquissimi carminis hebraici natura et virtutibus (1789) og Die Urkunden des jerusalemischen Tempelarchivs in ihrer Urgestalt (1798).

Kilder 

  

 

Klassiske filologer
Filologer fra Tyskland
Professorer fra Tyskland
Ansatte ved Jena Universitet
Skolefolk fra Tyskland
Faglitterære forfattere fra Tyskland
Tysksprogede forfattere
Tyskere i 1700-tallet
Tyskere i 1800-tallet
Ugglan
Her Går Det Godt

Her Går Det Godt er en podcast  med Esben Bjerre og Peter Falktoft, der i dag kun udgives på Podimo. Her Går Det Godt blev udgivet første gang den 24. december 2016. Fra 2016 indtil starten af 2022, var podcasten frit digitalt på alle platforme, hvorefter Her Går Det Godt gik eksklusivt på Podcasttjenesten Podimo

Pr. 8. Januar 2021 er der udgivet 200 episoder af podcastet.

Her Går Det Godt kan opfattes som en fortsættelse på Monte Carlo-radioprogrammerne, der blev sendt sidste gang i 2014.

Siden 2022 er Her Går Det Godt udkommet 2 gange ugentligt, men få undtagelser i sommerferieperioden.

Spinoff 
I 2018 kom spin-off serien I Kina Går Det Godt.

I 2019 kom spin-off serien i Mexico Går Det Godt.

I 2020 kom I Sydafrika Går Det Godt.

I 2022 kom I Rummet Går Det Godt.

Referencer

Eksterne henvisninger 

Her Går Det Godt på iTunes
Her Går Det Godt på Spreaker

Podcasts
Podcasts fra Danmark
Etableret i 2016
Monte Argentera

Monte Argentera er et bjerg i De maritime Alper, i provinsen Cuneo, Piemonte, i det nordvestlige Italien. Med en højde på 3.297 meter er det den højeste top i bjergkæden.

Toppen ligger ovenfor Valle Gesso, på grænsen mellem kommunerne Entracque og Valdieri. Geologisk er den dannet af gnejs af forskellige sammensætninger, med lokale granitfremspring.

Eksterne kilder og henvisninger 

 Atlante Orografico delle Alpi. Sergio Marazzi, (2005). SOIUSA (in Italian). Priuli & Verlucca. p. 134. .
  Monte Argentera, tre metri sotto i tremila e trecento, in Piemonte Parchi - speciale Cime Tempestose. Regione Piemonte. Nanni Villani, (April 2002)

De maritime Alper
Bjerge i Italien
Piemonte
Friedrich Wolfgang Reiz

Friedrich Wolfgang Reiz (eller Reitz, født 2. september 1733 i Windsheim, død 2. februar 1790 i Leipzig) var en tysk klassisk filolog.

Reiz blev 1772 ekstraordinær og 1782 ordentlig professor ved Leipzigs Universitet. Han var en af det klassiske studiums fremmere og nydannere, der ved sin discipel Gottfried Hermann indvarslede en grammatisk kritisk metode.

Kilder 

  

Klassiske filologer
Filologer fra Tyskland
Professorer fra Tyskland
Ansatte ved Leipzigs Universitet
Tyskere i 1700-tallet
Ugglan
Tijana Bogićević

Tijana Bogićević (kyrillisk: Тијана Богићевић; født 1. november 1981 i Novi Sad) er en serbisk sanger og musiker. Hun beskæftiger sig indefor pop og R&B musik. Hun repræsenterede Serbien i Eurovision Song Contest 2017, hvor hun opnåede en 11. plads i semifinalen, og derfor ikke kvalificerede sig videre til finalen.

Diskografi

Singler

Kildehenvisninger

Eksterne henvisninger 

Sangere fra Serbien
Serbiens Eurovision Song Contest-deltagere 
Deltagere ved Eurovision Song Contest 2017
Grand Prix de la Ville de Lillers 2017

Grand Prix de la Ville de Lillers 2017 var den 52. udgave af cykelløbet Grand Prix de la Ville de Lillers. Løbet var en del af UCI Europe Tour-kalenderen og blev arrangeret 5. marts 2017. Løbet blev vundet af franske Thomas Boudat fra .

Hold og ryttere

Danske ryttere 
 Marc Hester kørte for Team Wiggins

Resultater

Eksterne henvisninger
 

Cykelløb i Frankrig
UCI Europe Tour 2017
Paul Seelig

Paul Seelig (født 5. oktober 1900 i København, død juni 1931 i Frankrig), var en svensk skuespiller.

Udvalgt filmografi 
 1913 – En pojke i livets strid
 1921 – En vildfågel
 1922 – Vem dömer
 1923 – Johan Ulfstjerna
 1924 – Folket i Simlångsdalen
 1925 – Karl XII (film)
 1925 – Bröderna Östermans huskors
 1925 – När Bengt och Anders bytte hustrur
 1926 – Lyckobarnen
 1926 – Min fru har en fästman
 1926 – Sven Klingas levnadsöde
 1927 – Arnljot
 1931 – Trådlöst och kärleksfullt
 1931 – Generalen

Eksterne henvisninger 
 

Skuespillere fra Sverige
Personer fra København
Arnaud Démare

Arnaud Démare (født 26. august 1991) er en professionel fransk cykelrytter, som kører for UCI WorldTeam . I 2011 vandt han VM i landevejscykling for U23, og i 2016 vandt han Milano-Sanremo.

Meritter 

2010
4. etape, Coupe des Nations Ville Saguenay
GP de Pérenchies

2011
La Côte Picarde
1. og 4. etape, Coupe des Nations Ville Saguenay
GP de Pont-à-Marcq / Ronde Pévèloise
3. etape, Tour Alsace
U23-verdensmester på landevej

2012
6. etape, Tour of Qatar
Le Samyn
2. etape, Tre dage ved Vestflandern
Cholet-Pays de Loire
Vattenfall Cyclassics

2013
Grand Prix de Denain
1., 2. og 3. etape + samlet, Fire dage ved Dunkerque
4. etape, Tour de Suisse
RideLondon Classic
2. etape, Eneco Tour
Grand Prix d'Isbergues

2014
6. etape, Tour of Qatar
1. og 2. etape + samlet, Fire dage ved Dunkerque
2. og 3. etape + samlet, Tour de Picardie
 Fransk mester på landevej
Halle-Ingooigem
Kampioenschap van Vlaanderen
Grand Prix d'Isbergues
1., 2. og 4. etape + samlet, Tour de l'Eurométropole

2015
3. og 4. etape, Belgien Rundt

2016
2. etape, La Méditerranéenne
1. etape, Paris-Nice
Milano-Sanremo
 5. etape, Route du Sud
Binche-Chimay-Binche

2017 
1. og 4. etape, Étoile de Bessèges
1. etape, Paris-Nice
Grand Prix de Denain
2. etape, Fire dage ved Dunkerque
2. etape, Critérium du Dauphiné
Halle-Ingooigem
4. etape, Tour de France
 Fransk mester på landevej

Referencer

Eksterne henvisninger 

Mandlige cykelryttere fra Frankrig
Cykelryttere ved sommer-OL 2012
Deltagere for Frankrig ved sommer-OL 2012
Naiara Egozkue

Naiara Egozkue Extremado (født d. 21. Oktober 1983 i Pamplona) er en spansk håndboldspiller som spiller for Zuazo Barakaldo og Spanien håndboldlandshold.

Hun deltog under VM i håndbold 2013 i Serbien og ved Sommer-OL 2016 i Rio de Janeiro. I september 2015 blev hun månedens spiller i Division de Honor Femenina i Spanien.

Kilder 

Håndboldspillere fra Spanien
Lauren Brooke

Lauren Brooke er et pseudonym for de britiske forfattere Linda Chapman og Beth Chambers, der i samarbejde har skrevet romanserien Heartland for børn i perioden 2001-2005. Chambers fulgte op på denne succes med at skrive serien Chestnut Hill med bidrag fra Cathy Hapka.

I 2007 blev Heartland filmatiseret i en (tv-serie, der først blev udsendt på CBC Television i Canada.

Referencer 

Børnebogsforfattere fra Storbritannien
Pseudonymer
5-øre

En 5-øre var en dansk mønt, der blev brugt frem til 1989. Den ophørte sammen med 10-øren med at være gyldig betalingsmiddel i Danmark 1. juli 1989. Danmarks Nationalbank angiver som årsag til afskaffelsen af 5-øren at den havde for ringe købekraft og var for dyr at fremstille. Det kostede på afskaffelsestidspunktet 8 øre at fremstille en 5-øre.

Danske kroner er navnet på den danske valuta og møntenhed. Kroner og ører blev indført ved en lov i 1873 og taget i brug 1. januar 1875. Kroner afløste rigsbankdaleren og 1 daler sattes da til 2 kroner. Siden dengang har inflationen gjort en ende på de fleste af "ørene". 1-øre og 2-øre blev afskaffet 1. april 1973, 5-øre og 10-øre afskaffet i 1989 og i 2008 blev 25-øre afskaffet som mønt, så der kun er 50-øre tilbage.

Referencer 

Historiske møntenheder
Mønter fra Danmark
Esbjerg Amatør Orkester

Esbjerg Amatør Orkester er et amatørsymfoniorkester baseret i Esbjerg.

Esbjerg Amatør Orkester blev oprettet i efteråret 1988 i forbindelse med projektet "40 strygende år", arrangeret af Esbjerg Musikskole. Projektet skulle fejre, at det var 40 år siden, at man begyndte at undervise i strygermusik på Esbjergs skoler - og dermed faktisk lagde grunden til den kommunale musikskole.

Ensemblet spiller orkestermusik af moderat sværhedsgrad, og optager medlemmer, der behersker deres instrument på "et rimeligt niveau". I starten af 2017 har det en besætning på knap 30 musikere og dirigeres af Larisa Lisitskaya. Orkestret afholder ca. 4 koncerter om året især i det syd- og sønderjyske område og i samarbejde med andre musikgrupper.

Kilde 
orkestrets netsted 

Amatørsymfoniorkestre fra Danmark
Amatør Orkester
Etableret i 1988
Fernando Estévez

Fernando Estévez de Salas (født 3. marts 1788 i La Orotava, Tenerife, død 14. august 1854 i San Cristóbal de La Laguna, Tenerife) var en spansk billedhugger og maler. Han betragtes som den højeste repræsentant for neoklassisk kunst på De Kanariske Øer.

Hans værker omhandler særligt religiøse emner. Han fik sin første kunstneriske uddannelse i franciskanerklostret Skt. Laurentius i sin hjemby. Der mødte han billedhuggeren Luján Pérez og blev hans vigtigste elev. Estévez flyttede til værkstedet Luján Pérez i Las Palmas de Gran Canaria indtil 1808. Samme år etablerede han eget skulptur- og maleriværksted i La Orotava. I 1846 åbnede han et andet værksted i Santa Cruz de Tenerife.

Blandt hans hovedværker kan nævnes:

 Jomfruen af Candelaria (Basilikaen Vor Frue af Candelaria). Dette er hans mest berømte værk.
 Kristus korsfæstet (Katedralen i San Cristóbal de La Laguna).
 Jomfru Marias ubesmittede undfangelse (Vor Frue Kirke af den ubesmittede undfangelse, San Cristóbal de La Laguna).
 Johannes Døberen (Sankt Johannes Døberens basilika, Telde).
 Tilgivelsens Kristus (Frelserkirken, Santa Cruz de La Palma).

Værker

Kilder/henvisninger 

Personer fra Tenerife
Kunstnere fra Spanien
Malere fra Spanien
Billedhuggere
Leiothrichidae

Leiothrichidae er en familie af spurvefugle, der lever i varme egne af Europa, Afrika og Asien, især i Sydøstasien og på det indiske subkontinent.

Generel beskrivelse 
Disse fugle er små til mellemstore, der har stærke ben, og mange af dem lever en betydelig del af tiden på jorden. De har næb, der ligner droslers. De fleste arter har overvejende brun fjerdragt med beskedne forskelle mellem kønnene, men der findes også arter med mere markante farver.

Leiothrichidae er ikke specielt trækfugle, og de fleste arter har korte, afrundede vinger og flyver lidt kluntet. De lever i områder med spredt skovbevoksning eller buskadser, rækkende fra sumpområder til næsten ørkenagtigt land. De lever især af insekter, men mange arter æder også bær, og nogle af de største arter kan desuden æde firben og andre smådyr.

Klassifikation 
 Slægt Garrulax (cirka 50 arter)
 Blandt andet babax (Garrulax lanceolatus) og  hvidtoppet skadedrossel (Garrulax leucolophus)
 Slægt Trochalopteron (21 arter)
 Slægt Turdoides/Argya (27 arter)
 Blandt andet stribet larmdrossel (Argya caudata)
 Slægt Kupeornis (3 arter)
 Slægt Phyllanthus 
 Gråhovedet timalie (Phyllanthus atripennis)
 Slægt Cutia (2 arter)
 Slægt Leiothrix (2 arter)
 Blandt andet kinesisk nattergal (Leiothrix lutea)
 Slægt Crocias  (2 arter)
 Slægt Heterophasia (8 arter)
 Slægt Liocichla (5 arter)
 Slægt Actinodura (7 arter)
 Slægt Minla (3 arter)

Spurvefugle
Ensemble Felix

Ensemble Felix er et kammerensemble baseret i københavnsområdet. 

Ensemblet består af 5 strygere og 5 blæsere, og kalder sig en sinfonietta, fordi det med den besætning hævder at kunne spille store dele af den klassiske musik i miniatureformat, én musiker pr. stemme.

Ensemblet er opstået i 2002 og har siden afholdt op til ca. 9 koncerter om året hvoraf nogle dog med samme program. Det samarbejder med forskellige dirigenter, solister og kor, og opfører f.eks. i foråret 2017 Bachs Matthæus-passion i uddrag og Mozarts Rekviem.

Kilde 
Ensemblets netsted 

Kammerensembler fra Danmark
Forårsfilharmonikerne

Forårsfilharmonikerne er et ad-hoc symfoniorkester, der samles én gang om året til et stævne efterfulgt af en koncert.

Symfoniorkesterstævnet har været afholdt siden 1991 først på Rødkilde Gymnasium i Vejle og fra 2009 på Askov Højskole/Musisk Center Askov. Forårsfilharmonikerne er et fuldt besat symfoniorkester, som består af ca. 90 meget erfarne amatører og semi-professionelle, som alle håndplukkes til opgaven. Der er tale om musikere, der til daglig spiller i mange andre sammenhænge, men under dette stævne får lejlighed til at arbejde sammen med jævnbyrdige musikere og anerkendte professionelle dirigenter. De seneste år har det været Giordano Bellincampi, der stod på podiet.

Kilde 
Stævnets netsted 
Amatørsymfoniorkestre fra Danmark
The Newsroom

The Newsroom er en amerikansk tv-serie, der omhandler dagligdagen for medarbejderne på den fiktive nyhedskanal, Atlantis Cable News (ACN). Den er skabt af Aaron Sorkin, som skrev manuskriptet. Blandt de medvirkende kan nævnes Jeff Daniels, Emily Mortimer, John Gallagher Jr., Alison Pill, Thomas Sadoski, Dev Patel, Olivia Munn og Sam Waterston.

Efter at nyhedsvært Will McAvoy (Jeff Daniels) holder en brandtale på et universitet, hvor han kritiserer USA, vender landets presse sine hoveder mod ham, og han bliver sendt på ferie, for at få klaret tankerne. Da han vender tilbage nogle uger efter, er hans producer og de fleste af hans journalister rykket til den sene nyhedsudsendelse, og i den anledning bliver hans tidligere kæreste, MacKenzie McHale (Emely Mortimer), ansat. Den beslutning er McAvoy meget utilfreds med, men går med til den hvis han må fyre hende efter hver uge. 

Serien tager så udgangspunkt i hvordan, nyhedsteamet producerer udsendelsen, og undervejs bliver seriens karakterer udsat for historier, som har udspillet sig rigtigt i virkeligheden. Blandt andet hører man om olieudslippet i den mexicanske golf, om den amerikanske kongresmedlem, Gabrielle Giffords, skudepisode og om drabet på Osama Bin Laden.

Eksterne henvisninger 
 
Amerikanske tv-serier fra 2010'erne
Tv-programmer fra HBO
Whangarei

Whangarei er den nordligste by i New Zealand og regionshovedstad i Northern Region. Den er en del af Whangarei Distrikt, et lokalområde oprettet i 1988 bestående af selve byen og dens opland. Byen havde i juni 2016 et estimeret indbyggertal på 56.400, mens distriktet havde 85.900 indbyggere i 2015. Byen Whangarei er spredt ud over et større areal i dalene i området.

Kendte personer fra Whangarei 
 Keith Urban, countrymusiker
 Laura Dekker, nederlandsk solojordomsejler, født på en båd i havnen
 Jack Marshall, politiker og premierminister

Eksterne henvisninger 

Byer i New Zealand
Hany Mukhtar

Hany Abubakr Mukhtar (født 21. marts 1995) er en tysk fodboldspiller. Den offensive midtbanespiller spiller for Nashville SC i den bedste amerikanske fodboldrække, MLS. Han kom til denne klub fra Brøndby IF, hvor han spillede fra 2016 til 2020.

Klubkarriere

Hertha BSC 
Mukhtar begyndte at spille fodbold for FC Stern Marienfelde i en tidlig alder. Han skiftede til Hertha BSC's ungdomsakademi i en alder af syv år. Han rykkede op igennem rækkerne og var kaptajn for klubbens U/17-hold, for hvem han var med til at vinde mesterskabet. Den efterfølgende sæson blev han en del af klubbens reservehold. Han fik sin debut for klubbens førstehold i en kamp mod Dynamo Dresden, da han blev skiftet ind i sidste minut i stedet for Ronny Heberson Furtado de Araújo, hvilket gjorde ham til den andenyngste debutant i Herthas historie.

Benfica 
Mukhtar skrev den 15. januar 2015 under på en kontrakt med Benfica gældende frem til 2020. Transfersummen var efter sigende €500.000, hvor Hertha BSC ville få en økonomisk andel i et potentielt videresalg. Mukhtar debuterede den 10. april 2015 for klubbens reservehold og scorede et mål hjemme mod Chaves (2-2) i Segunda Liga. Han spillede sin første kamp for førsteholdet den 23. maj, da han blev skiftet ind i sæsonens sidste kamp hjemme mod Maritimo (4-1).

FC Red Bull Salzburg 
Den 28. august 2015 blev han udlejet til Red Bull Salzburg på en sæsonlang lejeaftale. Salzburg fik også en efterfølgende mulighed for overførsel.

Brøndby IF 

I sæsonen efter blev han udlejet til Brøndby IF. Han fik sin debut i Superligaen 2016-17 den 24. juli 2016, da han blev skiftet ind i det 75. minut i stedet for Andrew Hjulsager i en 0-2-sejr ude over Silkeborg IF. Han scorede sin første mål den 21. august i en 0-7-sejr ude over AGF.

Den 17. april 2017 offentliggjorde Brøndby IF, at man havde skrevet en 4-årig kontrakt med Mukhtar, der dermed skiftede permanent til klubben per 1. juni 2017. Han blev kåret som månedens spiller i Superligaen for februar 2018.

Nashville SC 
Selvom Hany Mukhtar underskrev kontrakten med Nashville SC den 27. august 2019, spillede han efterårssæsonen færdig i Superligaen og skiftede først tilværelsen i Danmark ud med en ny i USA den 1. januar 2020.

Den 12. september 2020 scorede Mukhtar sit første mål for Nashville i en 2-1 sejr over Atlanta United FC.

Landsholdskarriere 

Mukhtar scorede det enlige og afgørende mål for Tyskland i finalen ved U/19 Europamesterskabet i fodbold 2014 mod Portugals U/19-fodboldlandshold. Den 1. juni 2015 scorede han et hattrick for Tysklands U/20-fodboldlandshold i en 8-1-sejr over Fijis U/20-fodboldlandshold i den første kamp ved FIFA U-20 World Cup 2015.

Hæder

Individuelt 
 Månedens Superligaspiller, februar 2018

Referencer

Eksterne henvisninger 
 

Fodboldspillere fra Tyskland
Fodboldspillere fra Brøndby IF
Fodboldspillere fra Red Bull Salzburg
Fodboldspillere fra Hertha BSC Berlin
Fodboldspillere fra S.L. Benfica
Albert Ilg

Albert Ilg (født 11. oktober 1847 i Wien, død 28. november 1896) var en østrigsk kunsthistoriker.

Ilg blev efter nogen tids virksomhed som kustos ansat 1884 som direktør for våben- og kunstindustriafdelingen i Wiens kejserlige kunsthistoriske samlinger. Foruden talrige tidsskriftartikler har han blandt meget andet skrevet Die kunstgewerbl. Fachschulen des k. k. Handelsministeriums (1876), Zeitstimmen über Kunst und Künstler der Vergangenheit (1881), Kunsthistorische Charakterbilder aus Österreich-Ungarn (Prag 1893) og hovedværket Die Fischer von Erlach (1. del 1895, ufuldendt). Desuden har han leveret flere bidrag til Eitelbergers Quellenschriften für Kunstgeschichte (hvis udgivelse han overtog 1888): oversættelser med kommentarer til Cenninis malerbog, Heraclius' skrift om romernes farver, Theophilus' Schedula diversarum artium med mere og udgivet Wappen des österreichischen Herrscherhauses (1879), Album österreichischen Bildhauerarbeiten des 18. Jahrhunderts (lystryk), Wiener Schmiedewerke des 18. Jahrhunderts (1878-83 med Heinrich Kábdebo) med flere.

Kilder 

  

Kunsthistorikere fra Østrig
Museumsfolk fra Østrig
Faglitterære forfattere fra Østrig
Tysksprogede forfattere
Østrigere i 1800-tallet
Personer fra Wien
Skønheden og udyret (film fra 2017)

Skønheden og udyret er en amerikansk romantisk fantasyfilm fra 2017. Filmen er instrueret af Bill Condon, skrevet af Stephen Chbosky, og har Emma Watson, Dan Stevens, Luke Evans, Ewan McGregor, Ian McKellen, Emma Thompson, Kevin Kline, Josh Gad, Audra McDonald, Gugu Mbatha-Raw og Stanley Tucci i hovedrollerne.

Filmen fik premiere i de danske biografier den 16. marts samme år. Grundet et såkaldt homo-øjeblik blev premieren i Malaysia udskudt, aldersgrænsen sat til 16 år i Rusland, og en biograf i delstaten Alabama i USA har valgt ikke at vise den.

Medvirkende

Engelske stemmer 
 Emma Watson som Belle
 Dan Stevens som Udyret / Prins Adam
 Luke Evans som Gaston
 Ewan McGregor som Lumière
 Ian McKellen som Cogsworth
 Emma Thompson som Fru Potts
 Kevin Kline som Maurice
 Josh Gad som LeFou
 Audra McDonald som Garderobe
 Gugu Mbatha-Raw som Plumette
 Stanley Tucci som Cadenza
 Henry Garrett som Kongen
 Harriet Jones som Dronningen
 Adrian Schiller som Monsieur D'Arque
 Hattie Morahan som Agathe
 Nathan Mack som Chip
 Rudi Goodman som den unge Prins

Danske stemmer 
 Annevig Schelde Ebbe som Belle
 Tomas Ambt Kofod som Udyret / Prins Adam
 Kenneth M. Christensen som Gaston
 Lars Knutzon som Maurice
 Laus Høybye som LeFou
 Caspar Phillipson som Lumière
 Donald Andersen som Cadenza
 Susanne Elmark som Mme. de Garderobe
 Katrine Falkenberg som Plumette
 Vibeke Hastrup som Agathe
 Lucas Lomholt Eriksen som Chip
 Nis Bank-Mikkelsen som Cogsworth (på dansk Kloksworth)
 Birgitte Raaberg som Fru Potts
 Lasse Lunderskov som Hr Pottes

Referencer

Eksterne henvisninger 

 
 

Amerikanske film fra 2017
Film baseret på eventyr
Film fra Disney
Film instrueret af Bill Condon
Engelsksprogede film